14. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Άριθ. ΣΤ 5/14 της 24/24 Ιουν. 1982 (ΦΕΚ Β΄ 435) Δ.Σφ. στα ΦΕΚ Β΄ 639 της 27 Αυγ.1982,  ΦΕΚ Β΄ 832 της 22 Οκτ. 1982 και  ΦΕΚ Β΄ 972 της 30 Νοεμ. 1982 Αναμόρφωση Συλλογικών Οργάνων Γνωμοδοτικής και Αποφασιστικής αρμοδιότητας και Υπηρεσιακών Συμβουλίων και Υπηρεσιακών Πειθαρχικών Συμβουλίων του Υπουργείου Εθνικής Παιδείας και Θρησκευμάτων και ν.π.δ.δ. που εποπτεύονται απ’ αυτό. Διοικητικά Συμβούλια Άρθρ.3.-1.Η σύνθεση του Διοικητικού Συμβουλίου της Χαροκοπείου Ανωτάτης Σχολής Οικιακής Οικονομίας, που προβλέπεται από τις διατάξεις της παρ. 2 του άρθρ. 32 του Νόμ. 1143/1981, καθορίζεται ως εξής: α)΄Ενα μέλος του Ελεγκτικού Συνεδρίου προτεινόμενο απ’ αυτό, ή ένα επίτιμο μέλος προτεινόμενο με τον αναπληρωτή του από τον Υπουργό Εθνικής Παιδείας και Θρησκευμάτων, ως Πρόεδρος. β)΄Ενας αντιπρόσωπος της οικογένειας Χαροκόπου προτεινόμενος από τον Υπουργό Εθνικής Παιδείας και Θρησκευμάτων, ως μέλος. γ)΄Ενας ανώτερος υπάλληλος του Υπουργείου Εθνικής Παιδείας και Θρησκευμάτων, οριζόμενος με τον αναπληρωτή του από τον Υπουργό Εθνικής Παιδείας και Θρησκευμάτων, ως μέλος. δ-ε)Δύο Εκπαιδευτικοί λειτουργοί, οριζόμενοι με τους αναπληρωτές τους από τον Υπουργό Εθνικής Παιδείας και Θρησκευμάτων, ως μέλη. Γραμματέας του Δ. Συμβουλίου ορίζεται με τον αναπληρωτή του υπάλληλος του ΥΠΕΠΘ από τον Υπουργό Εθνικής Παιδείας και Θρησκευμάτων. 2.Το Συμβούλιο αυτό λειτουργεί σύμφωνα με τις διατάξεις που ισχύουν κάθε φορά γι’ αυτό. Για τις λοιπές διατάξεις βλέπε τόμ. 32, σελ. 70,25. Σελ. 480(ζ) Τεύχος 1226-Σελ.116 